ORDE do 12 de xullo de 2000 pola que se modifica a autorización do centro privado Vigo de Redondela (Pontevedra), segundo os datos que se especifican no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/08/2000

Examinado o expediente instruído por instancia de José Álvarez Carpintero, en representación da titularidade do centro privado Vigo de Redondela (Pontevedra), no que solicita a modificación da autorización consistente en reducir 4 unidades de educación secundaria obrigatoria e a implantación de 4 unidades de bacharelato das modalidades de humanidades e ciencias sociais e tecnoloxía; e cam
bia-lo ciclo formativo de grao medio de acabados de construcción polo ciclo formativo de grao superior de desenvolvemento e aplicación de proxectos de construcción.
Resultando que o centro privado Vigo de Redondela, conta con autorización definitiva para impartir 3 unidades de educación infantil do 2º ciclo, 6 unidades de educación primaria, 8 unidades de educación secundaria obrigatoria, e os ciclos formativos de grao medio de xestión administrativa, comercio, electromecánica de vehículos, equipos electrónicos de consumo e acabados de construcción, segundo Orde do 19 de maio de 1997 (DOG do 10 de xuño).
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; o Real decreto 1004/1991, do 14 de xuño (BOE do 26 de xuño) polo que se establecen os requisitos mínimos dos centros que imparten ensinanzas de réxime xeral non universitarias; Real decreto 777/1998 (BOE do 8 de maio), polo que se desenvolven determinados aspectos da ordenación da formación profesional no ámbito do sistema educativo; Orde do 21 de decembro de 1999 (DOG do 31-1-2000), pola que se regulan determinados aspectos relativos a autorización de centros privados exclusivos de formación profesional específica; Decreto 296/1999 (DOG do 18-11-1999), polo que se desenvolven determinados aspectos dos currículos dos ciclos formativos de formación profesional específica na Comunidade Autónoma de Galicia; Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de
setembro de 1995 (DOG 15 de decembro), que desenvolve o antedito decreto.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la modificación da autorización do centro privado Vigo de Redondela (Pontevedra), reducindo 4 unidades de educación secundaria obrigatoria e implantando 4 unidades de bacharelato das modalidades de humanidades e ciencias sociais e tecnoloxía; e cambia-lo ciclo formativo de grao medio de acabados de construcción polo ciclo formativo de grao superior de desenvolvemento e aplicación de proxectos de construcción, segundo os datos que se especifican no anexo.
Segundo.-Mentres non se extinguen as ensinanzas de FP2, segundo o calendario de aplicación da Lei 1/1990, do 3 de outubro, de ordenación xeral
do sistema educativo, poderán seguir impartindo as ensinanzas de segundo grao da rama: electricidade-electrónica; especialidade: electrónica industrial e da rama: delineación; especialidade: delineación en edificios e obras.
Terceiro.-Antes do inicio das ensinanzas que se autorizan, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que impartirá docencia en dito centro.
Cuarto.-O centro que se autoriza por esta orde deberá cumpri-la Norma Básica da Edificación NBE-CPI/1996, de condicións de protección contra incendios nos edificios, aprobada polo Real decreto 2177/1996, do 4 de outubro (BOE do 29 de outubro). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala esta orde.
Sexto.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo do dous meses perante o Tribunal Superior de Xustiza de Galicia.
Santiago de Compostela, 12 de xullo de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Redondela.
Localidade: Rande.
Enderezo: A Formiga s/n.
Código do centro: 36018033.
Denominación: centro privado Vigo.
Titular: Sociedad Mercantil Colegio Vigo, S.A.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria:
-4 unidades de educación secundaria obrigatoria.
-4 unidades de bacharelato das modalidades de humanidades e ciencias sociais e tecnoloxía.
d) Centro de formación profesional específica:
-Familia profesional: administración.
1 ciclo formativo de grao medio de xestión administrativa (1 unidade para 30 alumnos).
-Familia profesional: comercio e márketing.
1 ciclo formativo de grao medio de comercio (1 unidade para 30 alumnos).
-Familia profesional: mantemento de vehículos autopropulsados.
1 ciclo formativo de grao medio de electromecánica de vehículos (2 unidades para 30 alumnos/unidade).
-Familia profesional: electricidade e electrónica.
1 ciclo formativo de grao medio de equipos electrónicos de consumo (2 unidades para 30 alumnos/unidade).
-Familia profesional: edificación e obra civil.
1 ciclo formativo de grao superior de desenvolvemento e aplicación de proxectos de construcción (2 unidades para 20 alumnos/unidade).
Formación profesional de segundo grao:
-2 unidades da rama: electricidade-electrónica; especialidade: electrónica industrial.
-2 unidades da rama: delineación; especialidade: delineación en edificios e obras.